
ORIENTERINGER

Rektor orienterte om:

· Møte mellom de seks universitetsrektorene og universitetsdirektørene 29.03, med hovedtema Forskningsmeldinga og virksomhetsstyring i lys av Riksrevisjonens rapport

· Møte i underutvalg av Forskningsutvalget i UHR 30.03 om Forskningsmeldinga

· Divisjonsstyremøte i Store satsninger i Forskningsrådet

· Høringsmøte 04.04 i Stortinget om Forskningsmeldinga, som er planlagt behandlet 06.06 

· Møte om Barentsinstituttet 05.04 om innhold og organisering

Prorektor orienterte om:

· 46664 Arctic 11.06 og ekspertpanelet som skal samles på UiTø søndag 12.06

· Møte i Infrastrukturutvalget 06.04 hvor man skal "Vurdere landets kritiske infrastruktur"

Universitetsdirektøren orienterte om:

· Møte med Det humanistiske fakultet om samisk språkundervisning på masternivå 

· Intern arbeidsgruppe for å se på indikatorer for målstyring som en del av UiTøs virksomhetsstyring

Assisterende direktør orienterte om:

· Evalueringskomiteen nedsatt av NOKUT for å evaluere UiTø, og det forestående besøk av komiteen i uke 43

Informasjonsdirektøren orienterte om:

· Mottagelse og diplomoverrekkelse for de nye doktorrandene fredag 08.04

Jan A. Larsen orienterte om:

· Reseptretten for fiskehelsebiologene er nå endelig på plass

Hagbart Nilsen orienterte om:

· Forskningsrådets reduksjon av bevilgningen til Norut Samfunn og betydningen dette har for  
"Universitetet i Båtsfjord". Saken dreier seg om programmet Verdiskapning 2010, som er initiert av partene i arbeidslivet, finansiert og ledet av NFR. Midlene er lyst ut til forskningsinstitusjoner som har et samarbeidnett med bedrifter. Norut Samfunn fikk 2 mill i 2004, men beløpet redusert til 0,5 mill i 2005, angivelig fordi resultatene ikke er gode nok. Deltakerne i programmet i nord er uenige i dette, og har i brev tatt opp saken med programstyret. Norut Samfunn prøver også å få i stand et møte med NFR om saken.
Til dagsorden:

Det ble besluttet å behandle sak S 23-05 etter sak S 17-05. For øvrig ble sakene behandlet i den rekkefølge de var ført opp på møteinnkallingen.

SAK S 16-05 REFERATSAKER (JNR. 200500252-3)

1. Styremøte i Universitetsstyret, 10. mars 2005 

2. Saker behandlet på fullmakt, referat fra 31. mars 2005 

3. Instituttstyret ved ISM, 27. januar 2005 

4. Styremøte for Havbruksstasjonen i Tromsø AS, 8. februar 2005 

5. Fakultetsstyret ved Mat.nat-fak., 21. februar 2005 

6. Universitetsstyrets tilsettingsutvalg, 23. februar 2005 

7. Fakultetsstyret ved Jur-fak, 24. februar 2005 

8. Ekstraordinært instituttstyremøte sosiologi, 28. februar 2005 

9. Museumsstyret, 1. mars 2005 

10. Arbeidsmiljøutvalget, 1. mars 2005 

11. Fakultetsstyret ved Hum-fak, 2. mars 2005

12. Interimstyret IPLU, 14. mars 2005

SAK S 17-05 ENDRINGER I FORSKRIFT FOR OPPTAK TIL STUDIER VED UNIVERSITET I TROMSØ (JNR. 200406789-18)

Innstilling til vedtak:

1. Universitetsstyret slutter seg til de framlagte forslag til endringer i forskrift for opptak til studier ved Universitetet i Tromsø.

2. Endringene trer i kraft straks.

Styret gjorde slikt enstemmig vedtak:

1. Universitetsstyret slutter seg til de framlagte forslag til endringer i forskrift for opptak til     studier ved Universitetet i Tromsø.

2. Endringene trer i kraft straks, med unntak av endringene i §§ 18 og 19 som trer i kraft 01.09.05.

SAK S 18-05 FORDELING AV STIPENDIAT- OG POSTDOKTORSTILLINGER (JNR. 200501365-1)

Innstilling til vedtak:
. 

1. Universitetsstyret forutsetter at fakultetene legger strategiske kriterier til grunn for fordelingen av stipendiat- og postdoktorstillinger.

2. Stipendiat- og postdoktorstillingene fordeles som foreslått i tabell 1 og 2 i saksfremlegget.

Rektor framsatte følgende tilleggsforslag:

Tromsø museum tildeles 1 stipendiatstilling. Universitetsdirektøren bes om å finne økonomisk inndekning for denne stipendiatstillingen.

Bjørn Hersoug framsatte følgende tilleggsforslag:

Hvis fakultetene ikke klarer å få besatt sine stipendiater/post.doc-stillinger innen ett år fra tildeling, går stillingene tilbake til ny fordeling.

Styret gjorde slikt enstemmig vedtak:

1. Universitetsstyret forutsetter at fakultetene legger strategiske kriterier til grunn for fordelingen av stipendiat- og postdoktorstillinger.

2. Stipendiat- og postdoktorstillingene fordeles som foreslått i tabell 1 og 2 i saksfremlegget, med følgende modifikasjoner:

Det samfunnsvitenskapelige fakultet tildeles 4 stipendiatstillinger og 2 postdoktorstillinger.

Det juridiske fakultet tildeles 2 stipendiatstillinger og 0 postdoktorstillinger.

Tromsø museum tildeles 1 stipendiatstilling. Universitetsdirektøren bes om å finne økonomisk inndekning for denne stipendiatstillingen.

3. Hvis fakultetene ikke klarer å få besatt sine stipendiater/post.doc-stillinger innen ett år fra tildeling, går stillingene tilbake til ny fordeling.

SAK S 19-05 OPPRETTELSE AV PHD-PROGRAM – FORSKERSKOLE  I MOLEKYLÆR- OG STRUKTURBIOLOGI (JNR. 200500615-7)

Innstilling til vedtak:

1. Universitetsstyret støtter arbeidsgruppas forslag til organisering og forvaltning av Forskerskolen i molekylær- og strukturbiologi. 

2. Universitetsstyret godkjenner PhD-programmet i molekylær- og strukturbiologi.
3. Universitetsstyret ber Det matematisk-naturvitneskapelige fakultet og Det medisinske fakultet delegere beslutningsmyndighet til forskerskoleutvalget i saker som er relatert til forskerutdanningen.

Styret gjorde slikt enstemmig vedtak:

Saken utsettes.

SAK S 20-05 STYRINGS- OG LEDELSESSTRUKTUR PÅ FAKULTETS- OG INSTITUTTNIVÅET (JNR. 200403275-39)

Innstilling til vedtak – tre alternativer:

Alternativ I – delt ledelse på fakultets- og instituttnivå

1. Styrings- og ledelsesstrukturen på fakultetsnivået skal være organisert med en dekan, som leder fakultetets faglige virksomhet, en fakultetsdirektør som leder fakultetets administrative virksomhet, og med et fakultetsstyre. Fakultetsstyret skal ha 5, 7, 9, 11, 13 eller 15 medlemmer. Fakultetsstyret ledes av dekan og består for øvrig av samtlige instituttledere ved fakultetet. Dekan og instituttledere inngår i gruppen fast tilsatte i undervisnings- og forskerstilling, jf. fordelingen nedenfor. Dersom det delegerende organ enstemmig ikke bestemmer noe annet, skal minst 20 % av fakultetsstyrets medlemmer velges av og blant studentene ved fakultetet. Der dette ikke utgjør mer enn ett medlem, skal studentene ha rett til å møte med ytterligere en student med tale- og forslagsrett. Videre skal sammensetningen for andre grupper være basert på følgende fordeling:

Fast tilsatte i undervisnings- og forskerstilling: 
51 - 61 %

Midlertidig tilsatte i undervisnings- og forskerstilling: 
0 - 10 %

Teknisk og administrativt tilsatte: 
5 - 25 %

Representanter for praksisopplæring: 
0 - 20 %

Eksterne medlemmer: 
0 - 20 %

Universitetsledelsen gis fullmakt til å avgjøre, etter innstilling fra fakultetsstyret, eventuelle avvik fra nevnte størrelse eller sammensetning av fakultetsstyret. 

2. Dekan velges for en periode på fire år blant de fast ansatte i undervisnings- og forskerstilling ved fakultetet. Ingen kan gjenvelges som dekan hvis vedkommende vil ha fungert i dette vervet i et sammenhengende tidsrom på åtte år ved den nye valgperiodens begynnelse. 

3. Styrings- og ledelsesstrukturen på instituttnivået skal være organisert med en instituttleder, som leder instituttets faglige virksomhet, og med et instituttstyre. Instituttstyret ledes av instituttleder. Fakultetsstyret bestemmer instituttstyrets størrelse og sammensetning innenfor rammene for fakultetsstyrets størrelse og sammensetning og universitets- og høgskolelovens rammer. 

4. Instituttleder velges for en periode på fire år blant de fast ansatte i undervisnings- og forskerstilling ved instituttet. Ingen kan gjenvelges som instituttleder hvis vedkommende vil ha fungert i dette vervet i et sammenhengende tidsrom på åtte år ved den nye valgperiodens begynnelse.

5. Universitetsdirektøren bes legge frem egen sak for universitetsstyret om instrukser for dekaner, instituttledere, fakultetsstyrer og instituttstyrer.

Alternativ II – enhetlig åremålstilsatt ledelse på fakultets- og instituttnivå

1. Styrings- og ledelsesstrukturen på fakultetsnivået skal være organisert med en dekan, som leder fakultetets samlede virksomhet, og med et fakultetsstyre. Fakultetsstyret skal ha 5, 7, 9, 11, 13 eller 15 medlemmer. Fakultetsstyret ledes av dekan og består for øvrig av samtlige instituttledere ved fakultetet. Dekan og instituttledere inngår i gruppen fast tilsatte i undervisnings- og forskerstilling, jf. fordelingen nedenfor. Dersom det delegerende organ enstemmig ikke bestemmer noe annet, skal minst 20 % av fakultetsstyrets medlemmer velges av og blant studentene ved fakultetet. Der dette ikke utgjør mer enn ett medlem, skal studentene ha rett til å møte med ytterligere en student med tale- og forslagsrett. Videre skal sammensetningen for andre grupper være basert på følgende fordeling:

Fast tilsatte i undervisnings- og forskerstilling: 
51 - 61 %

Midlertidig tilsatte i undervisnings- og forskerstilling: 
0 - 10 %

Teknisk og administrativt tilsatte: 
5 - 25 %

Representanter for praksisopplæring: 
0 - 20 %

Eksterne medlemmer: 
0 - 20 %

Universitetsledelsen gis fullmakt til å avgjøre, etter innstilling fra fakultetsstyret, eventuelle avvik fra nevnte størrelse eller sammensetning av fakultetsstyret.

2. Universitetsledelsen avgjør, etter innstilling fra fakultetsstyret, om dekanstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til universitetsstyrets tilsettingsutvalg, som gjør vedtak om åremålstilsetting av dekan. Bedømmelseskomitéen skal blant annet være sammensatt med en representant fra gruppen undervisnings- og forskertilsatte ved fakultetet, en representant fra gruppen teknisk-administrativt tilsatte ved fakultetet samt én studentrepresentant. Tilsettingen skjer for en periode på fire år, med mulighet for inntil to nye perioder á fire år. Universitetsledelsen fastsetter arbeidsavtalene til dekanene.

3. På instituttnivået skal det være en instituttleder, som leder instituttets samlede virksomhet. Fakultetsstyret bestemmer hvorvidt det skal være et instituttstyre eller ikke. Et eventuelt instituttstyre ledes av instituttleder. Fakultetsstyret bestemmer instituttstyrets størrelse og sammensetning innenfor rammene for fakultetsstyrets størrelse og sammensetning og universitets- og høgskolelovens rammer. 

4. Fakultetsstyret avgjør om instituttlederstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til universitetsstyrets tilsettingsutvalg, som gjør vedtak om åremålstilsetting av instituttleder. Bedømmelseskomitéen skal blant annet være sammensatt med en representant fra gruppen undervisnings- og forskertilsatte ved instituttet, en representant fra gruppen teknisk-administrativt tilsatte ved fakultetet, samt én studentrepresentant. Tilsettingen skjer for en periode på fire år, med mulighet for inntil to nye perioder á fire år. Dekanen fastsetter arbeidsavtalene til instituttlederne, og avtalene skal regulere den tiden som skal settes av til de ulike arbeidsoppgavene: forskning, undervisning og ledelse.

5. Universitetsdirektøren bes legge frem egen sak for universitetsstyret om instrukser for dekaner, instituttledere, fakultetsstyrer og instituttstyrer.

Alternativ III – delt ledelse på fakultetsnivå og enhetlig åremålstilsatt ledelse på instituttnivå

1. Styrings- og ledelsesstrukturen på fakultetsnivået skal være organisert med en dekan, som leder fakultetets faglige virksomhet, en fakultetsdirektør som leder fakultetets administrative virksomhet, og med et fakultetsstyre. Fakultetsstyret skal ha 5, 7, 9, 11, 13 eller 15 medlemmer. Fakultetsstyret ledes av dekan og består for øvrig av samtlige instituttledere ved fakultetet. Dekan og instituttledere inngår i gruppen fast tilsatte i undervisnings- og forskerstilling, jf. fordelingen nedenfor. Dersom det delegerende organ enstemmig ikke bestemmer noe annet, skal minst 20 % av fakultetsstyrets medlemmer velges av og blant studentene ved fakultetet. Der dette ikke utgjør mer enn ett medlem, skal studentene ha rett til å møte med ytterligere en student med tale- og forslagsrett. Videre skal sammensetningen for andre grupper være basert på følgende fordeling:

Fast tilsatte i undervisnings- og forskerstilling: 
51 - 61 %

Midlertidig tilsatte i undervisnings- og forskerstilling: 
0 - 10 %

Teknisk og administrativt tilsatte: 
5 - 25 %

Representanter for praksisopplæring: 
0 - 20 %

Eksterne medlemmer: 
0 - 20 %

Universitetsledelsen gis fullmakt til å avgjøre, etter innstilling fra fakultetsstyret, eventuelle avvik fra nevnte størrelse eller sammensetning av fakultetsstyret.

2. Dekan velges for en periode på fire år blant de fast ansatte i undervisnings- og forskerstilling ved fakultetet. Ingen kan gjenvelges som dekan hvis vedkommende vil ha fungert i dette vervet i et sammenhengende tidsrom på åtte år ved den nye valgperiodens begynnelse. 

3. På instituttnivået skal det være en instituttleder, som leder instituttets samlede virksomhet. Fakultetsstyret bestemmer hvorvidt det skal være et instituttstyre eller ikke. Et eventuelt instituttstyre ledes av instituttleder. Fakultetsstyret bestemmer instituttstyrets størrelse og sammensetning innenfor rammene for fakultetsstyrets størrelse og sammensetning og universitets- og høgskolelovens rammer. 

4. Fakultetsstyret avgjør om instituttlederstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til universitetsstyrets tilsettingsutvalg, som gjør vedtak om åremålstilsetting av instituttleder. Bedømmelseskomitéen skal blant annet være sammensatt med en representant fra gruppen undervisnings- og forskertilsatte ved instituttet, en representant fra gruppen teknisk-administrativt tilsatte ved fakultetet, samt én studentrepresentant. Tilsettingen skjer for en periode på fire år, med mulighet for inntil to nye perioder á fire år. Dekanen fastsetter arbeidsavtalene til instituttlederne, og avtalene skal regulere den tiden som skal settes av til de ulike arbeidsoppgavene: forskning, undervisning og ledelse.

5. Universitetsdirektøren bes legge frem egen sak for universitetsstyret om instrukser for dekaner, instituttledere, fakultetsstyrer og instituttstyrer.

Niemi framsatte følgende forslag:

Alternativ III, men med følgende endring i punkt 1:

1. Styrings- og ledelsesstrukturen på fakultetsnivå skal være organisert med en dekan, som leder fakultetets daglige virksomhet, en fakultetsdirektør som leder fakultetets administrative virksomhet, og med et fakultetsstyre. Fakultetsstyret skal ha 5, 7, 9, 11, 13 eller 15 medlemmer. Det ledes av dekan og består av valgte representanter for de fast tilsatte i undervisnings- og forskerstilling, teknisk og administrativt tilsatte og studenter, eventuelt også av representanter for midlertidig tilsatte i undervisnings- og forskerstilling, personale i praksisopplæring og ekstern representasjon. Sammensetningen av gruppene skal være basert på følgende fordeling:

Fast tilsatte i undervisnings- og forskerstilling

51-61%

Teknisk og administrativt tilsatte



  5-25%

Studenter






      20%

Midlertidig tilsatte i undervisnings- og forskerstilling
   0-10%

Representanter for praksisopplæring



   0-20%

Eksterne medlemmer





   0-20%

Universitetsledelsen gis fullmakt til å avgjøre, etter innstilling fra fakultetsstyret, størrelse og styresammensetning.

Rektor framsatte følgende forslag til vedtak:

1. Styrings- og ledelsesstrukturen på fakultetsnivået skal være organisert med en dekan, som leder fakultetets samlede virksomhet, og med et fakultetsstyre. Fakultetsstyret skal ha minst 5 medlemmer og alltid være sammensatt med et antall som ikke er delelig med 2. Fakultetsstyret ledes av dekan og består for øvrig av samtlige instituttledere ved fakultetet. Dekan og instituttledere inngår i gruppen fast tilsatte i undervisnings- og forskerstilling, jf. fordelingen nedenfor. Dersom det delegerende organ enstemmig ikke bestemmer noe annet, skal minst 20% av fakultetsstyrets medlemmer velges av og blant studentene ved fakultetet. Der dette ikke utgjør mer enn ett medlem, skal studentene ha rett til å møte med ytterligere en student med tale- og forslagsrett. Videre skal sammensetningen for andre grupper være basert på følgende fordeling:

Fast tilsatte i undervisnings- og forskerstilling:

51-61%

Midlertidig tilsatte i undervisnings- og forskerstilling:
  0-10%

Teknisk og administrativt tilsatte:



  5-25%

Studenter:





       minst 20%

Eventuell ekstern representasjon:



  0-20%

2. Dekan velges for en periode på fire år blant de fast tilsatte i undervisnings- og forskerstilling ved fakultetet. Ingen kan gjenvelges som dekan hvis vedkommende vil ha fungert i dette vervet i et sammenhengende tidsrom på tolv år ved den nye valgperiodens begynnelse.

3. På instituttnivået skal det være en instituttleder, som leder instituttets samlede virksomhet. Instituttstyret ledes av instituttleder. Fakultetsstyret bestemmer instituttstyrets størrelse og sammensetning innenfor universitets- og høgskolelovens rammer.

4. Fakultetsstyret avgjør om instituttlederstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til universitetsstyrets tilsettingsutvalg, som gjør vedtak om åremålstilsetting av instituttleder. Bedømmelseskomiteen skal blant annet være sammensatt med en representant fra gruppen undervisnings- og forskertilsatte ved instituttet, en representant fra gruppen teknisk-administrativt tilsatte ved fakultetet, samt en studentrepresentant. Eventuelle eksterne kandidater skal også bedømmes faglig av en komité med vanlig sammensetning som for tilsetting i ordinær undervisnings- og forskerstilling. Fakultetsstyrene skal legge til rette for at instituttets ansatte trekkes aktivt med i rekrutteringsprosessen. Tilsettingen skjer for en periode på fire år, med mulighet for inntil to nye perioder á fire år. Dekanen fastsetter arbeidsavtalene til instituttlederne, og avtalene skal regulere den tiden som skal settes av til de ulike arbeidsoppgavene: forskning, undervisning og ledelse.

5. Universitetsdirektøren bes legge frem egen sak for universitetsstyret om instrukser for dekaner, fakultetsdirektører (ledere for administrasjonen), instituttledere, fakultetsstyrer og instituttstyrer.

Det ble besluttet å stemme først over rektors forslag til vedtak. 

Forslaget falt mot to stemmer (Aarbakke, Meland).

Universitetsdirektøren framsatte et nytt forslag til vedtak, basert på universitetsdirektørens alternativ III, Niemis forslag til vedtak og styrets diskusjon:

1. Styrings- og ledelsesstrukturen på fakultetsnivået skal være organisert med en dekan/høgskolerektor, som leder fakultetets/høgskolens faglige virksomhet, en fakultetsdirektør/høgskoledirektør som leder hhv fakultetets/høgskolens administrative virksomhet, og med et fakultetsstyre/høgskolestyre. Fakultetsstyret/høgskolestyret skal ha minst 5 medlemmer og alltid være sammensatt med et antall som ikke er delelig med 2. Fakultetsstyret/høgskolestyret ledes av hhv dekan/høgskolerektor og består av valgte representanter for de fast tilsatte i undervisnings- og forskerstilling, teknisk og administrativt tilsatte og studenter, eventuelt også av representanter for midlertidig tilsatte i undervisnings- og forskerstilling og ekstern representasjon. Sammensetningen av gruppene skal være basert på følgende fordeling:

Fast tilsatte i undervisnings- og forskerstilling 

og åremålstilsatte instituttledere: 
51 - 61 %

Teknisk og administrativt tilsatte: 
5 - 25 %

Studenter
minst 20 %

Midlertidig tilsatte i undervisnings- og forskerstilling: 
0 - 10 %

Eksterne medlemmer: 
0 - 20 %

De sittende fakultetsstyrer/høgskolestyre fastsetter størrelse og sammensetning av hhv fakultetsstyret/høgskolestyret for neste periode.

2. Dekan/høgskolerektor velges for en periode på fire år blant de fast ansatte i undervisnings- og forskerstilling ved hhv fakultetet/høgskolen. Ingen kan gjenvelges som dekan/høgskolerektor hvis vedkommende vil ha fungert i dette vervet i et sammenhengende tidsrom på åtte år ved den nye valgperiodens begynnelse. 

3. På instituttnivået skal det være en instituttleder, som leder instituttets samlede virksomhet. Fakultetsstyret/høgskolestyret bestemmer hvorvidt det skal være et instituttstyre eller ikke. Et eventuelt instituttstyre ledes av instituttleder. Fakultetsstyret/høgskolestyret bestemmer instituttstyrets størrelse og sammensetning innenfor universitets- og høgskolelovens rammer. 

4. Fakultetsstyret/høgskolestyret avgjør om instituttlederstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til hhv fakultetsstyret/høgskolestyret, som gjør vedtak om åremålstilsetting av instituttleder. Bedømmelseskomiteen skal blant annet være sammensatt med en representant fra gruppen undervisnings- og forskertilsatte ved instituttet, en representant fra gruppen teknisk-administrativt tilsatte ved fakultetet/høgskolen, samt én studentrepresentant. Tilsettingen skjer for en periode på fire år, med mulighet for inntil to nye perioder á fire år. Fakultetsledelsen/høgskoleledelsen fastsetter arbeidsavtalene til instituttlederne, og avtalene skal regulere den tiden som skal settes av til de ulike arbeidsoppgavene: forskning, undervisning og ledelse.

5. Universitetsdirektøren bes legge frem egen sak for universitetsstyret om instrukser for dekaner, høgskolerektor, instituttledere, fakultetsstyrer, høgskolestyre og instituttstyrer. 

Einar Niemi trakk deretter sitt forslag til vedtak.

Styret gjorde slikt enstemmig vedtak:

1. Styrings- og ledelsesstrukturen på fakultetsnivået skal være organisert med en dekan/høgskolerektor, som leder fakultetets/høgskolens faglige virksomhet, en fakultetsdirektør/høgskoledirektør som leder hhv fakultetets/høgskolens administrative virksomhet, og med et fakultetsstyre/høgskolestyre. Fakultetsstyret/høgskolestyret skal ha minst 5 medlemmer og alltid være sammensatt med et antall som ikke er delelig med 2. Fakultetsstyret/høgskolestyret ledes av hhv dekan/høgskolerektor og består av valgte representanter for de fast tilsatte i undervisnings- og forskerstilling, teknisk og administrativt tilsatte og studenter, eventuelt også av representanter for midlertidig tilsatte i undervisnings- og forskerstilling og ekstern representasjon. Sammensetningen av gruppene skal være basert på følgende fordeling:

Fast tilsatte i undervisnings- og forskerstilling 

og åremålstilsatte instituttledere: 
51 - 61 %

Teknisk og administrativt tilsatte: 
5 - 25 %

Studenter
minst 20 %

Midlertidig tilsatte i undervisnings- og forskerstilling: 
0 - 10 %

Eksterne medlemmer: 
0 - 20 %

De sittende fakultetsstyrer/høgskolestyre fastsetter størrelse og sammensetning av hhv fakultetsstyret/høgskolestyret for neste periode.

2. Dekan/høgskolerektor velges for en periode på fire år blant de fast ansatte i undervisnings- og forskerstilling ved hhv fakultetet/høgskolen. Ingen kan gjenvelges som dekan/høgskolerektor hvis vedkommende vil ha fungert i dette vervet i et sammenhengende tidsrom på åtte år ved den nye valgperiodens begynnelse. 

3. På instituttnivået skal det være en instituttleder, som leder instituttets samlede virksomhet. Fakultetsstyret/høgskolestyret bestemmer hvorvidt det skal være et instituttstyre eller ikke. Et eventuelt instituttstyre ledes av instituttleder. Fakultetsstyret/høgskolestyret bestemmer instituttstyrets størrelse og sammensetning innenfor universitets- og høgskolelovens rammer. 

4. Fakultetsstyret/høgskolestyret avgjør om instituttlederstillingen skal lyses ut internt eller eksternt, og oppnevner bedømmelseskomité som vurderer søkernes kvalifikasjoner og avgir innstilling til hhv fakultetsstyret/høgskolestyret, som gjør vedtak om åremålstilsetting av instituttleder. Bedømmelseskomiteen skal blant annet være sammensatt med en representant fra gruppen undervisnings- og forskertilsatte ved instituttet, en representant fra gruppen teknisk-administrativt tilsatte ved fakultetet/høgskolen, samt én studentrepresentant. Tilsettingen skjer for en periode på fire år, med mulighet for inntil to nye perioder á fire år. Fakultetsledelsen/høgskoleledelsen fastsetter arbeidsavtalene til instituttlederne, og avtalene skal regulere den tiden som skal settes av til de ulike arbeidsoppgavene: forskning, undervisning og ledelse.

5.
Universitetsdirektøren bes legge frem egen sak for universitetsstyret om instrukser for  dekaner, høgskolerektor, instituttledere, fakultetsstyrer, høgskolestyre og instituttstyrer.
SAK S 21-05 ÅRSBERETNING FOR 2005 (JNR. 200405989-14)

Innstilling til vedtak:

Styret gir universitetsdirektøren fullmakt til å ferdigstille årsberetningen for 2004 på grunnlag av det fremlagte utkast og de kommentarer som er fremkommet under styrets behandling.

Innstillingen ble enstemmig vedtatt.

SAK S 22-05 FORSLAG TIL EKSTERNE STYREREPRESENTANTER TIL UNIVERSITETSSTYRET FOR PERIODEN 2005-2009 (JNR. 200500892-16)

Innstilling til vedtak:

Styret ved Universitetet i Tromsø innstiller følgende eksterne kandidater til universitetsstyret for perioden 2005 – 2009:

Som 4 styremedlemmer innstilles:

· Helga Pedersen, fylkesordfører i Finnmark.  

· Heidi Meland, daglig leder ved Kunnskapsenteret i Gildeskål, 8140 INNDYR. 
· Yngve Vassmyr, driftsdirektør for Snøhvit (Statoil). 

· Inge-Bert Täljedal, rektor ved Universitetet i Umeå. 

Som 4 vararepresentanter innstilles:

1. Per Oskar Kjølaas, biskop.

2. Ingegerd Palmer, rektor ved Luleå tekniske Universitet.

3. Truls Møllmann, adm. dir. Barlindhaug AS, Tromsø.

4. Kjersti Markussen, fylkesråd for økonomi, Nordland fylkeskommune.

Som ytterligere 4 kandidater for det tilfelle at UFD ikke slutter seg til forslaget på de 8 kandidater som nevnt ovenfor innstilles:

· Berit Mørland, nestleder for Det nasjonale kunnskapssenter for helsetjenesten. 

· Lena Hansen, leder for Riddu-riddu festivalen. Utviklingskonsulent i I Pluss. 

· Geir Ove Ystmark, regionsjef i Nord Norge for FHL havbruk. 

· Trygve Myrvang, adm. dir. i Norges råfisklag.

Styret gjorde slikt enstemmig vedtak:

Som 4 styremedlemmer innstilles:

Helga Pedersen, fylkesordfører i Finnmark

Heidi Meland, daglig leder ved Kunnskapssenteret i Gildeskål

Yngve Vassmyr, driftsdirektør for Snøhvit (Statoil)

Inge-Bert Täljedal, rektor ved Universitetet i Umeå

Som 4 vararepresentanter innstilles:

Lena Hansen, leder for Riddu-riddu-festivalen, utviklingskonsulent i I Pluss

Truls Møllmann, administrerende direktør Barlindhaug AS, Tromsø

Ingegerd Palmér, rektor ved Luleå tekniske universitet

Kjersti Markusson, fylkesråd for økonomi, Nordland fylkeskommune

Som ytterligere 4 kandidater for det tilfelle at UFD ikke slutter seg til forslaget på de 8 kandidater som nevnt ovenfor innstilles:

Berit Mørland, nestleder for Det nasjonale kunnskapssenter for helse

Per Oskar Kjølaas, biskop Nord-Hålogaland bispedømme

Geir Ove Ystmark, regionsjef i Nord-Norge for FHL havbruk

Trygve Myrvang, administrerende direktør i Norges råfisklag
SAK S 23-05 STYRINGS- OG LEDELSESSTRUKTUR PÅ INSTITUSJONSNIVÅET – PROREKTORS ROLLE (JNR. 200403275-44)

Universitetsdirektøren trakk saken under møtet.

SAK S 24-05 LØNNS- OG ARBEIDSBETINGELSER FOR DEKANER/HØGSKOLEREKTOR OG INSTITUTTLEDERE (JNR. 200403275-45)

Innstilling til vedtak:

Universitetsledelsen gis fullmakt til å fastsette lønns- og arbeidsbetingelser for dekaner/høgskolerektor og instituttledere ved Universitetet i Tromsø, med utgangspunkt i universitetsdirektørens vurderinger i dette saksfremlegget og universitetsstyrets merknader ved behandlingen av saken.

Innstillingen ble enstemmig vedtatt.

Tromsø, 21.04.2005

	Ingrid Bergslid Salvesen
	

	assisterende universitetsdirektør

